ZAPISNIK

8. sjednice Vijeća Mjesnog odbora Kupinečki Kraljevec I.,
28. prosinca 2022. (utorak),

s početkom u 19,30 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lucija Josipović, članica Vijeća.
Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 8. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 7. sjednice.

      Bez rasprave, jednoglasno (5 “za”), Vijeće prihvaća tekst zapisnika 7. sjednice.
      Predsjednik Vijeća, Žarko Vučak daje prijedlog dnevnog reda na glasovanje.

      Vijeće je jednoglasno (5 ”za”) usvojilo 
dnevni red:
1. Informacija s 3. sjednice Koordinacije predsjednika Vijeća Gradske četvrti Brezovica i vijeća 
    mjesnih odbora 

2. Raspored korištenja prostora u objektu mjesne samouprave MO Kupinečki Kraljevec I., 

    Mrakov breg 1 (za razdoblje od 1. siječnja do 31. prosinca 2022.)

3. Obavijesti, pitanja i prijedlozi

Ad 1)  Informacija s 3. sjednice Koordinacije predsjednika Vijeća Gradske četvrti Brezovica i 
            vijeća mjesnih odbora 

           Predsjednik Vijeća, Žarko Vučak informira članove Vijeća  o  raspravi sa sjednice Koordinacije. Svi predloženi prioriteti od strane Vijeća Mjesnog odbora Kupinečki Kraljevec I. uvršteni su u Plan prioriteta Vijeća Gradske četvrti Brezovica. Nadalje informira članove Vijeća o raspravi vezanoj za čišćenje prometnica. Također ih informira da se vodila rasprava o kriterijima vezanim za raspodjelu raspoloživih financijskih sredstva za Plan komunalnih aktivnosti Gradske četvrti Brezovica po pojedinim mjesnim oddborima. 
Ad 2) Raspored korištenja prostora u objektu mjesne samouprave MO Kupinečki Kraljevec I, 
          Mrakov breg 1 (za razdoblje od 1. siječnja do 31. prosinca 2022.)

         Predsjednik, Žarko Vučak uvodno informira članove Vijeća o prijedlogu rasporeda korištenja prostora.  Navodi da se svim dosadašnjim korisnicima omogućilo korištenje prostora u predstojećem razdoblju te da su u raspored uvršteni i novi korisnici:  Nezavisna lista Škare Ožbolt, Možemo-Zagreb je naš i Zagrebački savez za sportsku rekreaciju „Sport za sve“. 
        Nakon kraće rasprave jednoglasno (5 „za“) je prihvaćen predlaženi plan korištenja prostora koji je u prilogu zapisnika.        
Ad 3) Obavijesti, pitanja i prijedlozi
       Predsjednik informira članove Vijeća o stupanju nove odluke vezane za priključenje na vodoopskrbu i odvodnju. Nadalje ih informira o usvojenom Programu građenja komunalne infrastrukture na području Grada Zagreba u 2022., Programu održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2022. i Programu asfaltiranja nerazvrstanih cesta I. reda na području Grada Zagreba u 2022., što ih je usvojila Gradska Skupština Grada Zagreba s posebnim osvrtom na aktivnosti koje su uvrštene na području Mjesnog odbora Kupinečki Kraljevec I.
       Potpredsjednica Vijeća, Ivana Pogačić napominje da je potrebno započeti proces vezan za postavljanje kamera za mjerenje brzine kako bi se mogli ukloniti uspornici na cesti prema Gradu. 

       Obzirom da se nitko ne javlja za riječ, predsjednik, Žarko Vučak zaključuje 8. sjednicu Vijeća te zahvaljuje na radu svim članovima Vijeća Mjesnog odbora.

      Dovršeno u 20,30 sati.
 Zapisnik izradila:

  Lucija Josipović
     KLASA:026-02/21-002/2140
     URBROJ:251-06-11-807-21-2
     Kupinečki Kraljevec, 28. prosinca 2021. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
